Kantabra Unio

Kantabra Unio (hispane, Unidad Cántabra aŭ mallongige UCn) estas politika partio en Kantabrio (Hispanio).

Ĝi fondiĝis en 2002 en Torrelavega kaj ne havas difinitan propran ideologion. La fondintoj estas eksmembroj de la Regionisma Partio de Kantabrio kaj la malaperinta Unio por la Progreso de Kantabrio. Ĝi aktivas nur en la aŭtonoma komunumo Kantabrio. Ĝi apogis oficialiĝon de la kantabra labaro.

La partio unuafoje partoprenis la voĉdonojn kaj komunumajn kaj municipajn en la jaro 2003. Tiam ĝi ricevis 7000 voĉdonojn por la Parlamento de Kantabrio (tio estas, ne havis anojn en la parlamento) kaj diversaj partianoj iĝis membroj de lokaj registaroj en kelkaj malgrandaj municipoj. La elreviga rezulto de tiu ĉi baloto (post grava balotkampanjo, oni esperis pli grandan nombron de voĉdonoj) okazigis skismon en la partia estraro. 

En municipa voĉdono de 2007 ĝi renovigis ties anon, Emilio Zubizarreta, en la municipa registaro de Reinosa, kiu estas la plej granda municipo kun partiano en politika ofico. Tamen, tuj antaŭ la voĉdono de 2011, la proparolanto Emilio Zubizarreta anoncis demision kaj la partio tial ne konkuris.

Kategorio:Politikaj partioj de Kantabrio
Kategorio:Regionaj partioj
Kategorio:Politikaj partioj fonditaj en 2002